Zapaľovacia sviečka patrí medzi veľmi dôležité časti benzínového motora. Bez zapaľovacej sviečky by motor nemohol fungovať.
Zapaľovacia sviečka je umiestnená v hlave každého jedného valca. Jej úloha je zapaľovanie výbušnej zmesi paliva a vzduchu elektrickou iskrou v spaľovacej komore. Po zapálení tejto zmesi nastáva expanzia plynov, ktorá rozpohybuje piesty motora a tým vlastne uvádza motor do chodu.
Na rozdiel od žeraviacej sviečky, zapaľovacia sviečka v benzínovom motore pracuje neustále.